Isroilda ham odam maymunchechakka chalindi

Isroilda 20 may kuni maymunchechak bilan kasallanishning birinchi holati aniqlandi. Bu haqda “Times of Israel” xabar berdi.
Ma'lum qilinishicha, G'arbiy Evropaga sayohat qilgan 30 yoshli erkak kasallik belgilari bilan tez yordamga murojaat qilgan. U xastalik sabab karantinga olingan, hozirda erkakda maymunchechakning yengil alomatlarni kuzatilmoqda. Chechak bilan bog'liq kasalliklar ilgari faqat Markaziy va G'arbiy Afrikadan kelgan odamlarda kuzatilgan. Maymunchechak odatda isitma, titroq, toshma va yuz yoki jinsiy a'zolarda yaralarni keltirib chiqaradi. JSSTning hisob-kitoblariga ko'ra, kasallik har o'n kishidan birini o'ldiradi, ammo vaktsinalar chechakka qarshi kurashadi. Hozirda kasallikka qarshi vositalar ham ishlab chiqilmoqda.
O'tgan haftada Buyuk Britaniya, Ispaniya, Portugaliya, Italiya, AQSh, Shvetsiya va Kanadada, asosan, Afrikaga ilgari sayohat qilmagan yoshlar orasida infektsiyalar qayd etilgan. Frantsiya, Germaniya, Belgiya va Avstraliya 20 may kuni maymunchechakning birinchi holatlarini tasdiqlagan.
Britaniya sog'liqni saqlash rasmiylari kasallik jinsiy yo'l bilan yuqishini o'rganmoqda. Sog'liqni saqlash rasmiylari shifokorlar va hamshiralardan yuzaga kelishi mumkin bo'lgan holatlarga tayyor bo'lishi so'ralgan, ammo aholi uchun xavf past ekani aytilmoqda. 20 may kuni Britaniya maymunchechakning 11 ta yangi holati haqida xabar berib, mamlakat va Evropadagi so'nggi infektsiyalarning “e'tiborli qismi” Afrikaga hech qachon sayohat qilmagan, jinsiy aloqada bo'lgan yigit va erkaklarda kuzatilganini ta'kidlagan.
Avvalroq JSST maymun kasalligi bo'yicha favqulodda ekspertlar yig'ilishi o'tkazishi va AQShdagi hayvonot bog'ida maymunlar koronavirusga chalingani ma'lum qilingan.